open-index/open-wikipedia-markdown huggingface dataset:
แฮหัวเอี๋ยน

**แฮหัวเอี๋ยน** (; เสียชีวิต  กุมภาพันธ์ ค.ศ. 219) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก แม่ทัพคนสำคัญของโจโฉ ชื่อรองเหมี่ยวฉาย เป็นน้องของแฮหัวตุ้น มีบุตรชายสี่คนคือแฮหัวป๋า แฮหัวหุย แฮหัวฮุยและแฮหัวโห สวามิภักดิ์กับโจโฉตั้งแต่ตั้งกองทัพพันธมิตร 18 หัวเมือง เป็นแม่ทัพที่เก่งกล้าและเป็นคนที่โจโฉไว้ใจมากคนหนึ่ง ชำนาญการใช้ธนูอย่างมาก จึงได้ฉายาว่า จอมขมังธนูแห่งวุยก๊ก

เมื่อเล่าปี่เตรียมทัพจะตีฮันต๋ง โจโฉได้ส่งแฮหัวเอี๋ยนไปรักษาที่เขาเตงกุนสันอันเป็นชัยภูมิสำคัญเปรียบเหมือนคอหอยของเมืองฮันต๋ง หากเสียเขาเตงกุนสันไปการยกทัพตีฮันต๋งก็จะง่ายดาย แฮหัวเอี๋ยนได้รบกับฮองตงแม่ทัพของเล่าปี่ และถูกสังหารในที่สุด

## ครอบครัว
ภรรยาของแฮหัวเอี๋ยนเป็นน้องสาวของหนึ่งในภรรยาของโจโฉ

เซี่ยโหว เหิง () ลูกชายคนแรกของแฮหัวเอี๋ยน แต่งงานกับลูกสาวของไห่หยางไอโหว () ผู้เป็นน้องชายของโจโฉ เขาโปรดปรานเซี่ยโหว เหิงด้วยการให้ตำแหน่ง "ปั๋วชางถิงโหว" () ตำแหน่งของพ่อ ภายหลังมีการเปลี่ยนชื่อตำแหน่งนี้เป็น "อันหนิงถิงโหว" ()

แฮหัวป๋า ลูกชายคนที่สองของแฮหัวเอี๋ยน ทำหน้าที่เป็นขุนศึกในวุยก๊ก เขาแปรพักตร์เข้ากับจ๊กก๊ก รัฐศัตรู หลังสุมาอี้ยึดอำนาจจากโจซอง อุปราชร่วม และกลายเป็นผู้ปกครองวุยก๊กโดยพฤตินัย

แฮหัวเอี๋ยนมีลูกชายอีก 5 คนที่เด็กกว่าแฮหัวป๋า ได้แก่: เซี่ยโหว เชิง (), แฮหัวหุย, เซี่ยโหว หรง (), แฮหัวฮุย และแฮหัวโฮ

เซี่ยโหว หรง (夏侯榮) ลูกชายคนที่ 5 ของแฮหัวเอี๋ยน สู้รบร่วมกับพ่อในศึกเขาเตงกุนสัน เมื่อเขาได้ยินข่าวการเสียชีวิตของพ่อ เขาโมโหมากจนคนรับใช้ต้องควบคุมไว้ จากนั้นเขาก็สามารถปลดปล่อยและพุ่งเข้าใส่ศัตรูด้วยดาบในมือ ตอนที่เสียชีวิตขณะปฏิบัติหน้าที่ เขามีอายุเพียง 13 ปี (ตามการนับอายุแบบเอเชียตะวันออก)

แฮหัวเอี๋ยนมีหลานสาวคือพระนางแฮหัว ในปีค.ศ. 200 ขณะที่เธอมีอายุได้ 13 ปี เธอถูกเตียวหุยลักพาตัวเธอไประหว่างที่เธอกำลังเก็บฟืน ต่อมาเธอกลายเป็นภรรยาของเตียวหุยและให้กำเนิดลูกสาวสองคนที่ภายหลังแต่งงานกับเล่าเสี้ยน และกลายเป็นจักรพรรดินีจิงไอ่กับจักรพรรดินีจางแห่งจ๊กก๊ก

## รายชื่อบุคคลที่ถูกสังหารโดยแฮหัวเอี๋ยน
* เจียวกี๋ ทหารของอ้วนเสี้ยว
*ก๋งเต๋า ทหารเอกของอ้วนเสี้ยว

## อ้างอิง

หมวดหมู่:บุคคลที่เกิดในคริสต์ศตวรรษที่ 2
หมวดหมู่:บุคคลในยุคราชวงศ์ฮั่นที่ถูกสังหารในยุทธการ
หมวดหมู่:ขุนพลของโจโฉ
มูลนิธิหนังไทย

**มูลนิธิหนังไทย** () เป็นมูลนิธิเพื่อเก็บรวบรวมประวัติและภาพยนตร์ของประเทศไทย

## ประวัติ
เป็นมูลนิธิในพระอุปถัมภ์ของ พระเจ้าวรวงศ์เธอ พระองค์เจ้าอนุสรมงคลการ ก่อตั้งในปี พ.ศ. 2537  เพื่อใช้ในการศึกษาประวัติศาสตร์ภาพยนตร์ของประเทศไทย  และ ยังได้ร่วมมือกับหอภาพยนตร์แห่งชาติ ในฐานะผู้ช่วยดูแลมรดกของชาติ จัดกิจกรรมเผยแพร่ภาพยนตร์ไทยที่ได้รับการอนุรักษ์ อีกด้วย 

## บุคลากร
* **ประธาน :** กิตติศักดิ์ สุวรรณโภคิน
* **รองประธาน :** โดม สุขวงศ์

## ดูเพิ่ม
* ฐานข้อมูลภาพยนตร์ไทย

## แหล่งข้อมูลอื่น
* มูลนิธิหนังไทย 

นหังไทย

หมวดหมู่:ภาพยนตร์ไทย
วัดกู่ดินขาว

**วัดกู่ดินขาว** จัดเป็นโบราณสถานในบริเวณของสวนสัตว์เชียงใหม่ มีความสัมพันธ์กับเมืองโบราณของเวียงเจ็ดลิน ตามประวัติล้านนา กล่าวถึงว่าเป็นการตั้งถิ่นฐานชุมชน ในระยะก่อนสร้างเมืองเชียงใหม่ และเมืองหริภุญไชย ราวพุทธศตวรรษที่ 13 (พ.ศ. 1201-พ.ศ. 1300) และมีการพัฒนาการสืบเนื่องมาในระยะหลังเรื่อยมา วัดกู่ดินขาวจัดเป็นวัดเพียงแห่งเดียวของเวียงเจ็ดลินที่ยังเหลือหลักฐานการก่อสร้างที่ค่อนข้างสมบูรณ์ในเขตสวนสัตว์เชียงใหม่ ซึ่งตั้งอยู่นอกเขตกำแพงเวียงเจ็ดลินทางทิศใต้ 

กลุ่มโบราณสถานของวัดกู่ดินขาว ประกอบไปด้วย เจดีย์รายประธาน เจดีย์ 8 เหลี่ยมและกำแพงแก้วเขตพุทธวาศ ทางน่าสนใจคือ เรื่องเทคโนโลยีและวิศวกรรมการในการก่อสร้าง โดยใช้อิฐก้อนใหญ่ๆและเผาแกร่ง และด้านโครงสร้าง รับน้ำหนักในส่วนขององค์เจดีย์ประธาน ซึ่งไม่เคยพบอิฐขนาดใหญ่ และเทคนิคการทำโครงสร้างเช่นนี้ในโบราณสถานที่อื่น ๆ

## อ้างอิง
* ประวัติวัดกู่ดินขาวของสวนสัตว์เชียงใหม่

กู่ดินขาว
อันเบรกมายฮาร์ต

"**อันเบรกมายฮาร์ต**" () เป็นเพลงของโทนี แบรกซ์ตัน จากอัลบั้ม *ซีเคร็ท* ในปี พ.ศ. 2539 ซึ่งเป็นผลงานการประพันธ์ของไดแอน วาร์เรน และอำนวยการสร้างโดยผู้อำนวยการสร้างชื่อดังอย่างเดวิด ฟอสเตอร์ จนทำให้เพลงนี้เป็นเพลงสัญลักษณ์ของโทนี 

เพลงนี้เคยขึ้นอันดับที่ 1 ชาร์ตบิลบอร์ด 100 นานกว่า 11 สัปดาห์ช่วงปลายปี พ.ศ. 2539 และต้นปี พ.ศ. 2540 นับเป็นซิงเกิลที่ประสพความสำเร็จสูงสุดของโทนี จนทำเพลงนี้ได้รับความนิยมจากศิลปินอีกหลายท่านที่นำมาขับร้องใหม่ โดยโทนีเอง ก็ได้นพเพลงนี้มาขับร้องเป็นภาษาสเปนเช่นกัน ในชื่อว่า "อันเบรกมายฮาร์ต (เรเกรซซามี)", อิล ดิโว่ที่นำมาร้องใหม่ซึ่งต่อมาได้ร่วมร้องเพลงคู่กันอีกกับโทนี ในบทเพลง "*[[เดอะไทม์ออฟอาวเวอร์ไลฟ์]]*" ซึ่งเป็นเพลงอย่างเป็นทางการของฟุตบอลโลก 2006, ยูริเดียนักร้องชื่อดังชาวแม็กซิโก, Alla Gorbacheva ศิลปินชาวรัสเซีย นำมาขับร้องหใม่ในชื่อว่า "Сердце не плачь" (แปลว่า "หัวใจไม่ร้องไห้") นอกจากนี้ยังมีศิลปินอื่นๆอีกหลายท่านที่นิยมนำเพลงนี้ไปร้องอีกมากมาย   

## ฉบับของอิล ดิโว่
อิล ดิโว่นำเพลงนี้มาขับร้องใหม่ในภาษาสเปนในชื่อ "อันเบรกมายฮาร์ต (เรเกรซซามี)" () เป็นซิงเกิลแรกของอิล ดิโว่ จากอัลบั้ม*[[อิล ดิโว่ (อัลบั้ม)|อิล ดิโว่]]* และเป็นซิงเกิลแรกของวงนี้อีกด้วย 

เพลง "อันเบรกมายฮาร์ต (เรเกรซซามี)" ใช้คำร้องและทำนองเดียวกับในฉบับของโทนี ซึ่งได้รับการตอบรับจากทั่วโลกอย่างดีเยี่ยม

มิวสิกวิดีโอเพลง "อันเบรกมายฮาร์ต (เรเกรซซามี)" ถ่ายทำที่ลูบลิยานา เมืองหลวงของประเทศสโลวีเนีย

## รูปแบบและรายชื่อเพลง
### ฉบับของโทนี แบร็กทัน
**ซีดีแผ่นที่ 1**

# "อันเบรกมายฮาร์ต" – 4:30
# "เรเกรซซามี" (ฉบับภาษาสเปน) – 4:32

**ซีดีแผ่นที่ 2**

# "อันเบรกมายฮาร์ต" (ฉบับในอัลบั้ม) – 4:29
# "อันเบรกมายฮาร์ต" (Soul-Hex Anthem Vocal) – 9:36
# "อันเบรกมายฮาร์ต" (Classic Radio Mix) – 4:29
# "อันเบรกมายฮาร์ต" (บรรเลง) – 4:26

**ซีดีแผ่นที่ 2 (บริทิช)**

# "อันเบรกมายฮาร์ต" (ฉบับในอัลบั้ม) – 4:29
# "อันเบรกมายฮาร์ต" (Frankie Knuckles Radio Mix) – 4:29
# "อันเบรกมายฮาร์ต" (Frankie Knuckles Franktidrama Mix) – 8:38
# "อันเบรกมายฮาร์ต" (Soul-Hex Anthem Vocal) – 9:36
# "อันเบรกมายฮาร์ต" (Soul-Hex No Sleep Beats) – 3:56

### ฉบับของอิล ดิโว่
# "อันเบรกมายฮาร์ต (เรเกรซซามี)" (มิวสิกวิดีโอ)
# "อันเบรกมายฮาร์ต (เรเกรซซามี)" (เบื้องหลังการถ่ายทำ)
# "อันเบรกมายฮาร์ต (เรเกรซซามี)"

## อ้างอิง

หมวดหมู่:เพลงของอิลดีโว
หมวดหมู่:เพลงของโทนี แบรกซ์ตัน
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลในปี พ.ศ. 2539
ไนต์ซาฟารี (ประเทศสิงคโปร์)

thumb|เสือโคร่งที่ไนต์ซาฟารี

**ไนต์ซาฟารี** ( อักษรจีน: 夜间野生动物园) หรือ **สวนสัตว์กลางคืนสิงคโปร์** เป็นสวนสัตว์ในประเทศสิงคโปร์ ติดกับสวนสัตว์สิงคโปร์ เปิดเมื่อวันที่ 26 พฤษภาคม ค.ศ. 1994 เป็นการจัดแสดงสัตว์แบบอิสระท่ามกลางธรรมชาติ มีสัตว์ป่า สัตว์ปีก และสัตว์ออกหากินตอนกลางคืนมีทั้งหมด 1,040 ตัว ปัจจุบันมีผู้เข้าชมกว่า 1.1 ล้านคน

## แหล่งข้อมูลอื่น
* เว็บไซต์ทางการของไนต์ซาฟารี

หมวดหมู่:สวนสัตว์ในประเทศสิงคโปร์
ต้นทุนฐานกิจกรรม

ในองค์กรธุรกิจ **ต้นทุนฐานกิจกรรม** () คือวิธีการหนึ่งของการจัดสรรต้นทุนทรัพยากรขององค์กร โดยอาศัยกิจกรรมการผลิตสินค้าหรือบริการที่สร้างขึ้นสำหรับลูกค้า วิธีการ ABC เป็นเครื่องมือที่ช่วยให้สามารถเข้าใจถึงต้นทุนของสินค้าและลูกค้า และผลประโยชน์ที่ได้รับ ทำให้ ABC ถูกใช้เพื่อรองรับการตัดสินใจทางกลยุทธ์ดังเช่น การกำหนดราคา การจัดจ้างคนภายนอก และการระบุและการวัดกระบวนการดำเนินการ เป็นต้น

## ประวัติการพัฒนา
แต่เดิมนั้น การประเมินราคาผลิตภัณฑ์นั้น จะใช้มูลค่าของแรงงานทางตรง (direct labor) และ วัสดุทางตรง (direct material) เป็นฐาน และคิดค่าใช้จ่ายในการผลิต (overhead costs) ในลักษณะอัตราส่วนเทียบกับค่าใช้จ่ายทางตรง (มูลค่าแรงงานและวัสดุโดยตรง) ซึ่งการประเมินราคาด้วยวิธีนี้ ใช้งานได้ดีในเฉพาะโรงงานที่ผลิตผลิตภัณฑ์ไม่หลากหลาย แต่สำหรับโรงงานที่ผลิตผลิตภัณฑ์ที่มีความหลากหลายนั้น ค่าใช้จ่ายในการผลิตมีบทบาทและส่งผลกระทบมากขึ้นอย่างเห็นได้ชัด ไม่ว่าจะเป็นค่าใช้จ่ายในการตั้งเครื่อง (setup), วัสดุทางอ้อม (indirect material) หรือค่าใช้จ่ายในการออกแบบ เป็นต้น จนทำให้การประเมินราคาด้วยวิธีดั้งเดิมนั้นไม่มีความแม่นยำ 

ABC จึงเป็นวิธีการใหม่เพื่อชดเชยจุดอ่อนของวิธีดั้งเดิม โดยการประเมินราคาจากกิจกรรมต่างๆ ทั้ง การระบบผลิต และระบบการเงิน ที่ข้องเกี่ยวกับผลิตภัณฑ์ชิ้นนั้นๆ

## หลักการของ ABC
ABC นั้น มีสมมติฐานที่ทรงความสำคัญอยู่ 2 ประการ 
# ทรัพยากรจะถูกใช้เมื่อมีกิจกรรมเกิดขึ้น
# กิจกรรมนั้นเป็นกิจกรรมที่มีเป้าประสงค์เพื่อผลิตสินค้าให้สมบูรณ์

## เมื่อใดที่ควรนำระบบ ABC ไปใช้
มีหลักอยู่ 2 ข้อที่จะชี้ได้ว่า เมื่อใดคือโอกาสที่ดีที่สุดที่ควรจะนำระบบนี้เข้าไปใช้ในองค์กร
# **กฎของ วิลลี สุทตัน** (The Willie Sutton's Rule) หลักข้อนี้ได้มาจากคำตอบของ วิลลี สุทตัน โจรปล้นธนาคารชาวอเมริกัน-ไอริช ที่ประสบความสำเร็จในวิชาชีพอาชญากรรมในช่วงคริสต์ทศวรรษ 1950 (ระหว่าง พ.ศ. 2493–2503) ในอเมริกา โดยเขาตอบคำถามถึงสาเหตุที่เขาปล้นธนาคารว่า "เพราะที่นั่นมีเงินนะสิ" ซึ่งแนวคิดนี้จะถูกนำมาใช้เพื่อมองหากิจกรรมที่ใช้ค่าโสหุ้ยสูงที่สุด แล้วนำมาเปรียบเทียบกับ ค่าใช้จ่ายโดยตรงว่า มีอัตราส่วนมากน้อยแค่ไหน ส่งผลกระทบต่อความถูกต้องของราคาสูงหรือไม่ ถ้าใช่ ก็ควรจะเปลี่ยนจากระบบเดิมมาสู่ ABC
# **กฎความหลากหลายสูง** (The High Diversity Rule) กฎข้อนี้มุ่งไปที่สภาวการณ์ขององค์กรว่า มีผลิตภัณฑ์หลากชนิดหรือไม่ มีขนาดของล๊อตสินค้าที่ต้องผลิตที่เปลี่ยนแปลงบ่อยหรือไม่ มีรูปแบบการผลิตที่หลากหลายหรือไม่ ถ้าใช่ องค์กรนั้นก็ควรจะใช้ระบบ ABC

## อ้างอิง

หมวดหมู่:การบริหาร
ซุนฮูหยิน

**ซุนฮูหยิน** หรือชื่อในภาษาจีนกลางว่า **ซุน ฟูเหริน** () หรือรู้จักในชื่อ **ซุนหยิน** ในนิยายอิงประวัติศาศตร์สมัยศตวรรษที่ 14 เรื่อง *[[สามก๊ก]]* และ **ซุน ช่างเซียง** ในอุปรากรจีนและวัฒนธรรมร่วมสมัย เป็นสตรีสูงศักดิ์ผู้มีชีวิตในช่วงปลายสมัยราชวงศ์ฮั่นตะวันออก เป็นบุตรสาวของขุนศึกซุนเกี๋ยนและงอฮูหยิน มีพี่ชายคือขุนศึกซุนเซ็กและซุนกวนผู้ก่อตั้งรัฐง่อก๊กในยุคสามก๊ก ราวปี ค.ศ. 209 ซุนฮูหยินแต่งงานกับขุนศึกเล่าปี่เพื่อเสริมสร้างความเป็นพันธมิตรระหว่างเล่าปี่และซุนกวน ราวปี ค.ศ. 211 ซุนฮูหยินกลับไปยังอาณาเขตของซุนกวนในระหว่างที่เล่าปี่จากมณฑลเกงจิ๋ว (ปัจจุบันครอบคลุมพื้นที่ของมณฑลหูเป่ย์และหูหนาน) เพื่อมาตั้งมั่นอยู่ที่มณฑลเอ๊กจิ๋ว (ปัจจุบันครอบคลุมพื้นที่ของมณฑลเสฉวนและนครฉงชิ่ง)

## ประวัติ
ซุนฮูหยินเป็นบุตรสาวคนเดียวของซุนเกี๋ยนและงอฮูหยิน มีพี่ชายสี่คนซึ่งล้วนเกิดจากงอฮูหยิน ได้แก่ ซุนเซ็ก ซุนกวน ซุนเซียง และซุนของ ชื่อตัวของซุนฮูหยินไม่มีการบันทึกในประวัติศาสตร์

ราวปี ค.ศ. 209 ซุนฮูหยินแต่งงานกับขุนศึกเล่าปี่เพื่อเสริมสร้างความเป็นพันธมิตรระหว่างเล่าปี่และซุนกวน สันนิษฐานว่าการแต่งงานจัดขึ้นที่อำเภอกังอั๋นเพราะเป็นศูนย์กลางของมณฑลเกงจิ๋วและเล่าปี่มีฐานะเป็นเจ้ามณฑลในนามในเวลานั้น ซุนฮูหยินมีชื่อเสียงว่าเป็๋นผู้มีความสามารถและฉลาดหลักแหลม และยังมีอุปนิสัยกล้าหาญและดุดันคล้ายกับพวกพี่ชาย ซุนฮูยินยังมีข้ารับใช้หญิงมากกว่าร้อยคนถือดาบยืนอารักขาอยู่นอกห้องส่วนตัว ตัวเล่าปี่เองก็ระแวงและหวาดกลัวซุนฮูหยิน ครั้งหนึ่งจูกัดเหลียงที่ปรึกษาของเล่าปี่กล่าวว่า "เมื่อนายท่าน [เล่าปี่] อยู่ที่กังอั๋น ก็กลัวอิทธิพลของโจโฉทางเหนือและกลัวการมีอยู่ของซุนกวนทางตะวันออก แม้แต่ในเขตบ้านตัวเองก็กลัวว่าซุนฮูหยินจะก่อปัญหา"

## ครอบครัว

## ชื่อ
ชื่ออื่น ๆ ของซุนฮูหยิน ได้แก่:

* **ซุนหยิน** หรือในภาษาจีนกลางคือ **ซุน เหริน** () ในนิยายอิงประวัติศาสตร์ในศตวรรษที่ 14 เรื่อง*[[สามก๊ก]]*
* **ซุน ช่างเซียง** () ในละครและวัฒนธรรมร่วมสมัย
* **เซียวจี** () ชื่อเล่นในวัฒนธรรมร่วมสมัย
* **กงเยาจี** () ชื่อเล่นใน*สามก๊ก*ฉบับแปลเป็นภาษาญี่ปุ่นโดยเอจิ โยชิกาวะ

## ในนิยาย ''สามก๊ก''

## นักแสดงที่รับบทซุนฮูหยินในภาพยนตร์
* เจ้าเยี่ยะ รับบทซุนฮูหยินในละครโทรทัศน์ สามก๊ก (ละครโทรทัศน์)
* เจ้าเวย รับบทซุนฮูหยินในภาพยนตร์เรือง สามก๊ก โจโฉแตกทัพเรือ
* หลินซินหยู รับบทซุนฮูหยินในละครโทรทัศน์ สามก๊ก (ละครโทรทัศน์ชุดใหม่)

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซันกั๋วจื้อ*).
* ฉาง ฉฺวี (ศตวรรษที่ 4). *[[พงศาวดารหฺวาหยาง]]* (*หฺวาหยางกั๋วจื้อ*).
* 
* 
* ล่อกวนตง (ศตวรรษที่ 14). *[[สามก๊ก]]* (*ซันกั๋วเหยี่ยนอี้*).
* เผย์ ซงจือ (ศตวรรษที่ 5). *[[อรรถาธิบายจดหมายเหตุสามก๊ก]]* (*ซันกั๋วจื้อจู้*).
* ซือหม่า กวัง (ค.ศ. 1084). *[[จือจื้อทงเจี้ยน]]*.

หมวดหมู่:บุคคลที่เกิดในคริสต์ศตวรรษที่ 2
หมวดหมู่:บุคคลในยุคสามก๊ก
หมวดหมู่:ครอบครัวของซุนกวน
หมวดหมู่:ผู้หญิงจีนในคริสต์ศตวรรษที่ 3
หมวดหมู่:ครอบครัวของเล่าปี่
ฮัวหยง

**ฮัวหยง** (เสียชีวิต ค.ศ. 191) มีชื่อในภาษาจีนกลางว่า **ฮฺว่า สฺยง** (; ) นอกจากนี้ยังมีการบันทึกในชื่อ **เยฺ่ สฺยง** () ในอรรถาธิบายประกอบ *[[จือจื้อทงเจี้ยน]]* (资治通鉴音注 *จือจื้อทงเจี้ยนอินจู้*) เป็นขุนพลผู้รับใช้ขุนศึกตั๋งโต๊ะ (董卓 *ต่ง จั๋ว*) ในช่วงปลายยุคราชวงศ์ฮั่นตะวันออกของจีน

## ประวัติ
ในบันทึกทางประวัติศาสตร์มีการระบุถึงฮัวหยงเพียงเล็กน้อย โดยระบุว่าฮัวหยงรับราชการเป็นนายทหารภายใต้ขุนศึกตั๋งโต๊ะ (董卓 *ต่ง จั๋ว*) และดำรงตำแหน่งแม่ทัพ (都督 *ตูตู*) หรือนายกองร้อย (都尉 *ตูเว่ย์*) ในช่วงต้น ค.ศ. 190 เมื่อทัพพันธมิตรของเหล่าขุนศึกจากทางตะวันออกของด่านหานกู่ (函谷關 *หานกู่กวาน*) เปิดฉากการรบโดยอ้างว่าเพื่อปลดปล่อยราชสำนักของราชวงศ์ฮั่นจากการควบคุมของตั๋งโต๊ะ ฮัวหยงนำทัพของตั๋งโต๊ะเข้ารบกับข้าศึก ในช่วงเวลานั้นโฮจิ้น (胡軫 *หู เจิ่น*) และลิโป้ (呂布 *ลฺหวี่ ปู้*) กำลังวิวาทกันเอง ซุนเกี๋ยน (孫堅 *ซุน เจียน*) จึงสามารถเอาชนะทั้งสองได้อย่างง่ายดาย และสามารถตัดศีรษะฮัวหยงที่เป็นแม่ทัพใต้บังคับบัญชาของทั้งสองในการรบที่หยางเหริน (陽人; เชื่อว่าอยู่ใกล้เคียงกับเมืองเวินเฉฺวียน นครหรู่โจว มณฑลเหอหนานในปัจจุบัน)

## ในนวนิยาย ''สามก๊ก''
ฮัวหยงมีบทบาทในนวนิยายอิงประวัติศาสตร์เรื่อง สามก๊ก ที่เขียนขึ้นในศตวรรษที่ 14 เขาถูกบรรยายว่าเป็น "ชายร่างกำยำ หน้าตาดุดัน ว่องไวดั่งสัตว์ร้าย เขามีศีรษะกลมดั่งเสือดาว และไหล่กว้างดั่งลิง"

ในบทที่ 5 ขณะที่ขุนศึกจากทางตะวันออกของด่านหานกู่รวมตัวกันเป็นพันธมิตรเพื่อต่อต้านตั๋งโต๊ะ ฮัวหยงตั้งรับที่ด่านกิสุยเพื่อสกัดการโจมตีที่กำลังมาถึง เมื่อลิโป้ร้องขอที่จะนำทัพไปโจมตี ฮัวหยงก็เข้ามาขัดและกล่าวว่า "จะใช้ดาบใหญ่ไปจัดการเรื่องเล็กน้อยทำไมกัน แม่ทัพไม่จำเป็นต้องไปหรอก ข้าจัดการพวกนั้นได้ง่ายราวกับหยิบของออกจากกระเป๋า!" ต่อมา ตั๋งโต๊ะจึงมอบหมายให้ฮัวหยงเป็นแม่ทัพ

หลังจากที่ฮัวหยงสังหารขุนพลจากกองทัพพันธมิตร ได้แก่ โจเมา, พัวหอง, เปาต๋ง และยูสิด ฮัวหยงจึงดูเหมือนจะไร้เทียมทาน แม้จะถูกขุนศึกหลายคนในกองทัพพันธมิตรไม่ไว้วางใจโดยเฉพาะอ้วนเสี้ยว แต่กวนอูก็อาสาที่จะไปต่อสู้กับฮัวหยง เพื่อโน้มน้าวให้พวกเขาให้โอกาส กวนอูบอกว่าหากเขาไม่สามารถเอาชนะฮัวหยงได้ ก็สามารถลงโทษเขาได้ตามสมควร เมื่อโจโฉรินเหล้าอุ่นให้กวนอู กวนอูชะงักไว้และกล่าวว่าจะกลับมาโดยมีชัยในเวลาอันใกล้นี้ ตามที่สัญญาไว้ กวนอูรีบกลับมาพร้อมศีรษะของฮัวหยง โจโฉซึ่งยังคงถือจอกเหล้าอยู่ก็รับรู้ได้ทันทีว่ากวนอูสามารถฆ่าฮัวหยงได้รวดเร็วเพียงใด จากนั้นโจโฉจึงยื่นจอกเหล้าซึ่งยังอุ่นอยู่ให้กวนอู กวนอูจึงดื่มลงไปอย่างสบายใจ

## ดูเพิ่ม
* รายชื่อบุคคลในยุคสามก๊ก

## อ้างอิง

## บรรณานุกรม
* ซือหม่า กวาง (1084). *[[จือจื้อทงเจี้ยน]]*.
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*.
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).
* 

หมวดหมู่:บุคคลที่เกิดในคริสต์ศตวรรษที่ 2

หมวดหมู่:ตั๋งโต๊ะและผู้เกี่ยวข้อง
หมวดหมู่:เสียชีวิตจากการตัดศีรษะ
ผีเสื้อและดอกไม้

***ผีเสื้อและดอกไม้*** เป็นภาพยนตร์ไทยที่ออกฉายเมื่อปี พ.ศ. 2528 ถ่ายทำด้วยระบบฟิล์ม 35 มม. สโคป บันทึกเสียงจริงซาวด์ออนฟิล์ม ผลิตและจัดจำหน่ายโดยไฟว์สตาร์โปรดักชั่น ผลงานการกำกับโดยยุทธนา มุกดาสนิท ศิลปินแห่งชาติ สร้างจากบทประพันธ์ชื่อเดียวกันของนิพพานฯ (มกุฏ อรฤดี) ซึ่งเป็นหนังสือดีที่เด็กและเยาวชนไทยควรอ่าน 1 ใน 100 เล่ม และได้รางวัลจากการประกวดหนังสือแห่งชาติ พ.ศ. 2521 ภาพยนตร์เรื่องผีเสื้อและดอกไม้ออกฉายในวันที่ 23 ตุลาคม พ.ศ. 2528

ภาพยนตร์ได้รางวัลตุ๊กตาทองถึง 7 ตัว เมื่อ พ.ศ. 2528 และได้รางวัลภาพยนตร์นานาชาติยอดเยี่ยมจากฮาวาย และจัดรวมอยู่ในโครงการ 1 ใน 100 หนังไทยที่คนไทยควรดู รวมถึงนำไปทำเป็นละครโทรทัศน์ทางสถานีไทยพีบีเอสด้วย

## โครงเรื่อง
**ฮูยัน** เป็นเด็กที่มีฐานะยากจน ด้วยวัยเพียง 13 ขวบเศษ ฮูยันตัดสินใจไม่เรียนต่อในชั้น ป.5 ทั้งที่เขาได้ที่ 1 มาตลอด เขาหันมาเป็นพ่อค้าไอศกรีม ด้วยสำนึกแห่งความรับผิดชอบ เพื่อแบ่งเบาภาระจากพ่อที่เป็นกรรมกรขนของอยู่ สินค้าที่เคยส่งมาทางรถไฟก็ลดน้อยลงเมื่อมีรถยนต์เข้ามาแทนที่ พ่อของเขาก็ยิ่งขาดแคลน และเพื่อให้ดุญญากับอาเครญา น้องชายและน้องสาวได้เข้าเรียนหนังสือบ้าง ครอบครัวของเขายากไร้ ต้องอาศัยที่ดินของวัดปลูกกระต๊อบอยู่ แต่พ่อก็สอนเสมอให้เขารักเกียรติ ไม่ขอใครกิน เขาต้องทำงานหนัก แต่รู้สึกภูมิใจ 

เมื่อรวบรวมผลกำไรมัดไว้แน่นในกระเป๋ากางเกง สะเทือนใจเมื่อได้เห็นเพื่อนฝูงวิ่งกลับเข้าห้องเรียน เขาคิดว่ามันไม่ยุติธรรมเลยที่เขาจะต้องจากไปในขณะที่เพื่อน ๆ ยังคงเรียนกันอยู่ ชีวิตของเราเปลี่ยนแปลงอย่างรวดเร็ว เป็นพ่อค้าไอศกรีมที่ต้องใช้ความอดทนตลอดเวลา ต้องคอยเตือนตัวเองว่าจะนึกอยากกินไอศกรีมของตัวเอง เหมือนกับที่เคยซื้อของพ่อค้าอื่นมากินไม่ได้ เมื่อโรงเรียนปิดการค้าของเขาเริ่มซบเซา ทำให้ต้องเริ่มมองหาช่องทางใหม่ **มิมปี** เพื่อนร่วมชั้นซึ่งออกมาช่วยแม่ค้าขาย เป็นผู้เปิดโลกของเขาให้กว้างขึ้น เมื่อเผอิญติดรถไฟไปกับเธอจนถึงบ้านที่ชายแดน

## นักแสดง
* สุริยา เยาวสังข์ - *ฮูยัน* 
* วาสนา พลเยี่ยม - *มิมปี* 
* สุเชาว์ พงษ์วิไล - *ปุนจา (พ่อฮูยันหรือป๊ะ)* 
* ดวงใจ หทัยกาญจน์ - *คุณครู*
* โรม อิศรา - *นาฆา*
* ปุยฝ้าย ไทยหิรัญ - *อาเดล*

## รางวัล
* รางวัลตุ๊กตาทอง จากการประกวดภาพยนตร์ไทยซึ่งจัดโดยสมาคมผู้สื่อข่าวบันเทิงแห่งประเทศไทยเมื่อวันอาทิตย์ที่ 15 ธันวาคม พ.ศ. 2528 
** ภาพยนตร์ยอดเยี่ยม 
** ผู้กำกับการแสดงยอดเยี่ยม (ยุทธนา มุกดาสนิท)
** บทภาพยนตร์ยอดเยี่ยม (รัศมี เผ่าเหลืองทอง)
** ผู้แสดงประกอบฝ่ายชายยอดเยี่ยม (โรม อิศรา ผู้แสดงเป็นนาฆา) 
** ออกแบบและสร้างฉากยอดเยี่ยม (ยุทธนา มุกดาสนิท) 
** ตัดต่อลำดับภาพยอดเยี่ยม (ม.ล.วราภา เกษมศรี) 
** บทประพันธ์ยอดเยี่ยม (นิพพาน)
* รางวัลภาพยนตร์ยอดเยี่ยมจากการประกวดภาพยนตร์นานาชาติครั้งที่ 5 ปี ค.ศ. 1986 ณ รัฐฮาวาย ประเทศสหรัฐอเมริกา
* รางวัลภาพยนตร์สร้างสรรค์สังคมดีเด่น จากสมาคมสื่อมวลชนคาธอลิคแห่งประเทศไทย ปี พ.ศ. 2529 จากสมาคมสื่อมวลชนคาธอลิคแห่งประเทศไทย ปี พ.ศ. 2529

## อ้างอิง

## แหล่งข้อมูลอื่น
* มูลนิธิหนังไทย
* สยามโซน
* ไฟว์สตาร์โปรดักชั่น

หมวดหมู่:ภาพยนตร์ที่สร้างจากนวนิยายไทย
หมวดหมู่:ภาพยนตร์โดยไฟว์สตาร์โปรดักชั่น
หมวดหมู่:ภาพยนตร์ครอบครัวไทย
หมวดหมู่:ภาพยนตร์ไทยที่ออกฉายในปี พ.ศ. 2528
หมวดหมู่:ภาพยนตร์นอกกระแส
หมวดหมู่:ภาพยนตร์ที่ถ่ายทำในจังหวัดสงขลา
หมวดหมู่:ภาพยนตร์ที่กำกับโดย ยุทธนา มุกดาสนิท
หมวดหมู่:ผู้ชนะรางวัลภาพยนตร์ยอดเยี่ยมพระสุรัสวดี
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:มรดกภาพยนตร์ของชาติ
ภัทราริน ปัญญานุตธรรม

**ภัทราริน ปัญญานุตธรรม** ชื่อเดิมว่า **ภุมวารี ยอดกมล** และ **ภัทราริน ยอดกมล** ชื่อเล่นว่า **แอ** (เกิด 9 กุมภาพันธ์ พ.ศ. 2525 กรุงเทพมหานคร) เป็นนักแสดงชาวไทย มีผลงานทั้งภาพยนตร์ และละครโทรทัศน์ สำเร็จการศึกษาจากคณะศิลปกรรม มหาวิทยาลัยรังสิต สาขาวิชาการออกแบบผลิตภัณฑ์อุตสาหกรรม

## การทำงาน
เข้าสู่วงการจากการแสดงมิวสิควีดีโอเพลง "แค่ได้คิดถึง" และ "พลาดไปแล้ว" ของ ญารินดา บุนนาค ซึ่งเป็นภาคต่อกัน เธอเป็นนักแสดงหญิง ที่เป็นที่รู้จักจากการแสดงภาพยนตร์ของค่าย สหมงคลฟิล์ม ได้แก่เรื่อง องค์บาก, บอดี้การ์ดหน้าเหลี่ยม และ คน ผี ปีศาจ 

ในปี พ.ศ. 2560 เธอถูกกุข่าวเรื่องอำลาวงการ ส่งผลทำให้เธอหายไปจากวงการในระยะหนึ่ง ซึ่งเธอออกมาเปิดเผยผ่านทางรายการ "ยิ่งศักดิ์ยิ่งแซ่บ" ว่าไม่ได้ลาวงการแต่อย่างใด และยังคงรับงานแสดงอยู่เรื่อย ๆ

## ชีวิตส่วนตัว
ภัทรารินสมรสกับอาทิตย์ ปัญญานุตรักษ์ ชื่อเล่น อาร์ต เมื่อวันที่ 16 พฤศจิกายน พ.ศ. 2557 หลังคบหาได้สองปี ทั้งสองมีบุตรชายเพียงคนเดียว มีชื่อเล่นว่า "ฮก" เกิดเมื่อวันที่ 6 มีนาคม พ.ศ. 2563

วันที่ 15 มีนาคม พ.ศ. 2562 เธอปลงผมบวชชีที่เสถียรธรรมสถานเพื่อสนองคุณบิดามารดา

## ผลงาน
### ละคร

### ภาพยนตร์
* [2546] องค์บาก
* [2547] บอดี้การ์ดหน้าเหลี่ยม
* [2547] คน ผี ปีศาจ
* [2548] ต้มยำกุ้ง
* [2552] Crazy in Thailand
* [2562] ๗๗๗ นะชาลีติ

### มิวสิกวิดีโอ
* 2-1 = 0 ของ พีค (Peak)
* ไม่อยากให้ผ่านคืนนี้ (New version) ของ เดอะซิส
* แค่ได้คิดถึง ของ ญารินดา บุนนาค
* พลาดไปแล้ว ของ ญารินดา บุนนาค
* เพลงของเธอ ของ วง Homeless

## อ้างอิง

## แหล่งข้อมูลอื่น
* airr.facepage
* แอ แฟนคลับ 
* มูลนิธิหนังไทย
* หนังดี
* IMDb
* ซุบซิบ
* อินไซด์ดารา 
* อินสตาแกรมแอ ภัทราริน

หมวดหมู่:นักแสดงหญิงชาวไทย
หมวดหมู่:บุคคลที่เกิดในปี พ.ศ. 2525
หมวดหมู่:บุคคลจากวิทยาลัยการออกแบบ มหาวิทยาลัยรังสิต
หมวดหมู่:นักแสดงหญิงจากกรุงเทพมหานคร
หมวดหมู่:พุทธศาสนิกชนชาวไทย
มินามาตะ (แก้ความกำกวม)

**มินามาตะ** สามารถหมายถึง
* โรคมินามาตะ () โรคที่เกิดจากพิษของสารประกอบอินทรีย์ของปรอท พบครั้งแรกในเมืองมินามาตะ
* มินามาตะ () ในจังหวัดคูมาโมโตะ
* *[[มินามาตะ ภาพถ่ายโลกตะลึง]]* ภาพยนตร์ดรามาอเมริกันเกี่ยวกับโรคมินามาตะ
ต้นชา

thumb|''Camellia sinensis''
**ต้นชา** () เป็นพืชที่นำใบและยอดอ่อนไปผลิตเป็นชาจีน อยู่ในสกุล *[[Camellia]]* (ภาษาจีน: 茶花; พินอิน: Cháhuā, ตรงตัว: "ดอกชา") และอยู่ในวงศ์ Theaceae ชาขาว ชาเขียว ชาอูหลง ชาดำ และ ชาแดง ถูกเก็บเกี่ยวจากพืชสปีชีส์นี้ทั้งหมด แต่กระบวนการผลิตต่างกัน ทำให้มีระดับของปฏิกิริยาออกซิเดชันต่างกัน กูกิชะ (Kukicha) ทำมาจากต้นชาชนิดเดียวกันแต่ใช้กิ่งและก้านแทนใบ  มีสองสายพันธุ์คือ ชาจีน (*Camellia sinensis* var. sinensis) และชาอัสสัม (*Camellia sinensis* var. assamica) 

## แหล่งข้อมูล

* ''Camellia sinensis'' from Purdue University
*Plant Cultures: botany and history of the tea plant 
* Antibacterial Activity of Green Tea Extracts against Streptococcus anginosus group CI.NII.AC.jp
* Jac.OxfordJournals.org, The effect of a component of tea (Camellia sinensis) on methicillin resistance in Staphylococcus.
*Suns.Ars-Grin.gov , List of Chemicals in *Camellia sinensis* (Dr. Duke's Databases)

หมวดหมู่:ชา
หมวดหมู่:วงศ์ชา
มายบลัดดีวาเลนไทน์

**มายบลัดดีวาเลนไทน์** () เป็นวงออลเทอร์นาทิฟร็อก รวมตัวในกรุงดับลิน ประเทศไอร์แลนด์ ในปี 1983 โดยเควิน ชิลด์ส (กีตาร์,นักร้อง), โคล์ม โอ'ซิโอซอยก์ (กลอง) ในช่วงแรกของปลายคริสต์ทศวรรษ 1980 และต้นคริสต์ทศวรรษ 1990 ในช่วงวงรุ่งเรือง หลังจากวงที่ได้ไปอยู่ในลอนดอน ได้มีสมาชิกเพิ่มได้แก่ บีลีนด้า บุชเชอร์ (กีตาร์,นักร้อง) และ เดบบี้ กู๊บ (เบส)

เพลงของมายบลัดดีวาเลนไทน์นั้น พวกเขาจะใช้ในการบิดเบือนเสียง การโค้งเสียง และใช้ระบบดิจิทัลในการสะเทือนเสียง ส่งผลให้เพลงที่เป็นที่รู้จักกันในชื่อ ชูเกซซิง ในปี 1991 การวิจารณ์เกี่ยวกับอัลบั้ม เลิฟเลส ที่ใช้เวลาสองปีในการทำเพราะเนื่องจากมีปัญหาเงินทุน ที่ผ่านมา เลิฟเลสใช้เวลานาน ชิลด์สได้บันทึกเสียงและได้ทำอัลบั้บด้วยการดองไว้หลายครั้ง ซึ่งคุ้มค่ากับผลที่ผ่านมา ในปี 2007 ชิลด์ส ประกาศรวมตัวอีกครั้งกับการบันทึกเสียงใหม่ ชื่อของวงนั้นนำชื่อมาจาก ภาพยนฅร์สยองขวัญปี 1981 เรื่อง มายบลัดดีวาเลนไทน์ มาตั้ง

## ผลงานอัลบั้ม
*This Is Your Bloody Valentine - 1985
*Ecstasy  - 1987
*Isn't Anything - 1988
*Loveless - 1991
*m b v - 2013

## อ้างอิง

หมวดหมู่:กลุ่มดนตรีออลเทอร์นาทิฟร็อกสัญชาติไอร์แลนด์
หมวดหมู่:กลุ่มดนตรีที่ก่อตั้งในปี พ.ศ. 2526
เฮซซิง

thumb|การตีตราที่ก้น กิจกรรมหนึ่งในการต้อนรับน้องในลักษณะเฮซซิง

**เฮซซิง** () เป็นกิจกรรมรับน้องชนิดหนึ่ง ที่ใช้สำหรับจัดเตรียม ผู้ที่จะเข้าร่วมในกลุ่มโรงเรียน มหาวิทยาลัย ชมรม หรือการเข้ารับเกณฑ์ทหารในปีแรก ซึ่งกิจกรรมจะประกอบด้วย การทำร้าย การข่มขู่ รวมไปถึงการกระทำที่มักรวมถึงในด้านทางเพศ

เฮซ () มีความหมายว่าทรมาน หรือทำร้ายร่างกาย โดยคำว่า เฮซซิง เป็นคำที่ใช้ในสหรัฐอเมริกา และแคนาดา ในขณะที่ทางอังกฤษจะใช้คำว่า แฟกกิง

ในอเมริกาได้มีเหตุการณ์นักเรียนเสียชีวิตเนื่องจากการรับน้องประเภทนี้

## ตัวอย่างของกิจกรรม
* การตีตราด้วยเหล็กร้อน
* การรุมทำร้ายร่างกาย
* การบังคับให้แก้ผ้า

## อ้างอิง

* History of Greek Hazing Retrieved June 1, 2009 http://www.kappasigma.org/ideabank/historyhazing.html 
* Agarwal, H (2005) Ragging: History & Evolution. CURE Report 2005/07-27. Retrieved June 1, 2009 from http://www.noragging.com 
* Delaney, J (2005). Hazing remains prevalent in Canadian institutions. Retrieved June 1, 2009 from http://en.epochtimes.com/news/5-10-13/33263.html
* Llaneta, C. A .C. (2009). What is the legacy of Greek-letter societies? The Forum, 10, 1 pp1-10
Nuwer, H. (1999). Wrongs of Passage: Fraternities, Sororities, Hazing, and Binge Drinking. 336 pages. ISBN 0-253-33596-5
* Uy, V. (March, 9, 2007). Enrile labels frat brods ‘trainor of thugs, killers’: Santiago wants to abolish fraternities, sororities Retrieved June 1, 2009 from http://www.inquirer.net
* Nuwen, H. (1999). Wrongs of Passage: Fraternities, Sororities, Hazing, and Binge Drinking. 336 pages. ISBN 0-253-33596-5

## ดูเพิ่ม
* การรับน้อง
* แฟกกิง

หมวดหมู่:รับน้อง
แฟกกิง

**แฟกกิง** () เป็นระบบการรับน้องในโรงเรียนชนิดหนึ่ง โดยเฉพาะในประเทศอังกฤษ  ที่นักเรียนเก่าจะบังคับให้นักเรียนใหม่ประพฤติตัวเป็นคนรับใช้ของตน ซึ่งถ้าไม่ปฏิบัติตามจะถูกลงโทษทางกายและบางครั้งรวมไปถึงการคุกคามทางเพศ ในปัจจุบันกิจกรรมแฟกกิงได้ลดหายลงไป ภายหลังจากที่ได้รับการวิพากษ์วิจารณ์สูง

ในอดีตมีภาพวาดเกี่ยวกับเด็กนักเรียนถูกใช้งานและวาดเป็นงานศิลป์ในปี ค.ศ. 1870 แสดงออกถึงปัญหาสังคม

คำว่า "แฟก" () หมายถึง งานบ้าน

## อ้างอิง

## ดูเพิ่ม
* การรับน้อง
* เฮซซิง

หมวดหมู่:รับน้อง
หมวดหมู่:วัฒนธรรมอังกฤษ
กีโยม เลอ ฌ็องตี

**กีโยม โฌแซ็ฟ อียาแซ็งต์ ฌ็อง-บาติสต์ เลอ ฌ็องตี เดอ ลา กาแลซีแยร์** (, 12 กันยายน พ.ศ. 2268 - 22 ตุลาคม พ.ศ. 2335) เป็นนักดาราศาสตร์ชาวฝรั่งเศส เกิดในเมืองกูต็องส์ ตอนแรกเขาสนใจเรื่องศาสนา ต่อมาก็เบนเข็มทิศไปสนใจเรื่องดาราศาสตร์แทน เขาพยายามจะคำนวณระยะทางระหว่างโลกกับดวงอาทิตย์โดยใช้หลักการไตรแองกูเลชันวัดเส้นทางโคจรดาวศุกร์ผ่านดวงอาทิตย์ เลอ ฌ็องตี เดินทางจากฝรั่งเศสหนึ่งปีล่วงหน้าเพื่อสังเกตการโคจรที่อินเดีย แต่เหตุสุดวิสัยทำให้เขายังคงอยู่ในทะเลในวันที่เกิดการโคจรพาดผ่านซึ่งถือเป็นเรื่องเลวร้ายเพราะเครื่องมือที่ใช้วัดต้องอยู่กับที่ แต่ทะเลไม่เป็นเช่นนั้น เขายังไม่เสียใจ ยังคงเดินหน้าไปอินเดียเพื่อรอการพาดผ่านอีกครั้ง ในปี 1769 ซึ่งมีเวลาเตรียมตัวอีก 8 ปี เขาตรวจสอบเครื่องมือทั้งหมดจนพบว่าสมบูรณ์ จนในวันที่ 4 มิถุนายน 1769 อากาศแจ่มใส แต่พอดาวศุกร์เริ่มเคลื่อนเข้ามา เมฆกลับมาบังทำให้เขามองไม่เห็นอะไรเลย ด้วยความผิดหวังอย่างมาก เลอ ฌ็องตีจึงเก็บของเตรียมกลับบ้าน แต่เขากลับติดเชื้อที่ลำไส้ใหญ่ ต้องพักอีกเกือบปี ในที่สุดก็ขึ้นเรือ เรือเกือบล่มเพราะพายุ ในที่สุดก็กลับถึงบ้านหลังจากหายไป 11 ปีโดยไม่ได้อะไรเลย ญาติของเขาประกาศว่าเขาเป็นบุคคลที่เสียชีวิตแล้ว แล้วก็เอาทรัพย์สินของเขาไป ต่อมาเลอ ฌ็องตี ก็ตายอย่างสงบในปี 1792 นับเป็นนักวิทยาศาสตร์ที่อุทิศตัวเพื่อวิทยาศาสตร์อย่างแท้จริง

หมวดหมู่:บุคคลที่เกิดในปี พ.ศ. 2268
หมวดหมู่:นักดาราศาสตร์ชาวฝรั่งเศส
มาร์ค พี ภูแสง

**มาร์ค พี ภูแสง** (Mark P Poosaeng) ชื่อจริง **ภุชพงศ์ ภูแสง** เกิด 4 พฤศจิกายน 2516 จังหวัดขอนแก่น นักเขียนหลากแนว ทั้งวรรณกรรมเยาวชน นิยาย เรื่องสั้น สารคดี นิยายวิทยาศาสตร์ เรื่องขำขัน บทโทรทัศน์ เรื่อง/ภาพ การ์ตูนเด็ก ตีพิมพ์นิตยสารหญิงไทย มีผลงานในหลายนามปากกา ภุชพงศ์ ภูแสง , ภุชพงศ์ ,นายใบตอง , พงศ์ รัตนกร , นายสำเภา, พี่ผึ้ง
เรื่องสั้น แร้งหลงฝูง เข้ารอบสิบสองเรื่องสั้นสุดท้าย รางวัลกองทุนสุภาเทวกุล พ.ศ.2551ถึงปัจจุบัน ทำข่าวการชุมนุม ถูกยิงด้วยกระสุนจริง เมื่อวันที่ 17 พ.ค.53 บริเวณแยกบ่อนไก่ได้รับบาดเจ็บ 
## '''ผลงาน'''

## นิยายวิทยาศาสตร์ วันที่สูญหาย สำนักพิมพ์มติชน นามปากกา มาร์ค พี ภูแสง

## สาราณุกรม จังหวัดระยอง สำนักพิมพ์     นามปากกา ภุชพงศ์ ภูแสง

## รวมนิทานเด็ก(พยัญชนะ ก-ฮ) เรื่อง นิทานพ่อเล่า สำนักพิมพ์เรือนปัญญา นามปากกา ภุชพงศ์ ภูแสง

## เรื่อง ภาพ การ์ตูนเด็ก น้องผักผจญภัย ตีพิมพ์ นิตยสาร หญิงไทย นามปากกา พี่ผึ้ง

## รวมเรื่องสั้นชุดเมียเด็ก สำนักพิมพ์ สำเภาสำนักพิมพ์ นามปากกา ภุชพงศ์ ภูแสง
หมวดหมู่:นักเขียนชาวไทย
พริมรตา เดชอุดม

**พริมรตา เดชอุดม** (เกิด 29 พฤศจิกายน พ.ศ. 2526) ชื่อเล่น **จ๊ะจ๋า** เป็นนักแสดง นักร้อง พิธีกรชาวไทย แจ้งเกิดจากผลงานละคร น้องใหม่ร้ายบริสุทธิ์

## ประวัติ
**พริมรตา เดชอุดม** เกิดวันที่ 29 พฤศจิกายน พ.ศ. 2526 ที่กรุงเทพมหานคร เป็นบุตรของนางทิพวัลย์ เดชอุดม (สกุลเดิม ภูแก้วงาม) จบการศึกษาระดับประถมศึกษาจากโรงเรียนประภามนตรี
จบการศึกษาระดับมัธยมศึกษาจากโรงเรียนนวมินทราชินูทิศ เตรียมอุดมศึกษาพัฒนาการ จบการศึกษาระดับปริญญาตรีจากคณะวารสารศาสตร์และสื่อสารมวลชน มหาวิทยาลัยธรรมศาสตร์ ภาควิชาโฆษณา และจบการศึกษาระดับปริญญาโทจากคณะนิเทศศาสตร์ จุฬาลงกรณ์มหาวิทยาลัย สาขาวิชาการจัดการการสื่อสารแบบบูรณาการ

ด้านชีวิตส่วนตัวสมรสกับวสุ แสงสิงแก้ว หรือ จิ๊บ ร.ด. เมื่อเดือน กุมภาพันธ์ พ.ศ. 2564

## ผลงาน
### ภาพยนตร์

### ละครโทรทัศน์

### ซีรีส์

### ละครสั้น

| align = "center"| 2559 || align = "center"| หนังสั้น เทิดพระเกียรติ "เรือจ้างกลางพายุ" || align = "center"| ครูมาลี
|- 
|}

### ซิตคอม

### กรรมการ
*แก๊งนักสืบ รายการ I Can See Your Voice Thailand นักร้องซ่อนแอบ ช่องเวิร์คพอยท์ 23
*กรรมการรับเชิญ รายการ The Mask Singer หน้ากากนักร้อง ในรอบชิงชนะเลิศ (Ep.19) ช่องเวิร์คพอยท์ 23

### ละครชุด
* น้องใหม่ร้ายบริสุทธิ์ รับบท ขวัญ
* แสนแสบนักสืบผีสิง (2551) รับบท จริงจัง
*สัมผัสพิศวง The Sense รับบท การต์แก้ว (แก้ว) 

### ละครเวที

***กว่าจะรักกันได้ สุนทราภรณ์ the musical** กำกับการแสดงโดย พิไลวรรณ บุญล้น
***แม่เบี้ย the musical** กำกับการแสดงโดย มารุต สาโรวาท
***อลหม่านบ้านพ่อแผน** กำกับการแสดงโดย สุประวัติ ปัทมสูตร
***เพื่อเพื่อน เพื่อฝัน** เพื่อวันเกียรติยศ กำกับการแสดงโดย มารุต สาโรวาท
***มังกรสลัดเกล็ด มิวสิกัล 100 ปี ดร. ป๋วย** กำกับการแสดง และสร้างบทโดย ประดิษฐ์ ประสาททอง

### รายการ
* หลวงพี่มาแล้ว (ช่อง 3)
* พิธีกรภาคสนามของรายการ บุษบาริมรั้ว
* I like it
* ฮวงจุ้ยหมายเลข 8
* พิธีกรรายการ ระเบิดเที่ยงแถวตรง แทน เมย์ เฟื่องอารมย์ (ช่อง 5)
* เข้าร่วมรายการ The Mask Singer หน้ากากนักร้อง ภายใต้หน้ากากฟินิกซ์ (ช่องเวิร์คพอยท์ 23)
* มาสเตอร์คีย์ เวทีแจ้งเกิด ร้องถล่มดาว (ช่อง 3)

### มิวสิกวิดีโอ

### เพลง

## ผลงาน[[:en:Master of ceremonies|พิธีกร]]
** โทรทัศน์ **
* **พ.ศ. 2564** : The Unlock เปิดธุรกิจ เปลี่ยนชีวิตด้วยตี่ลี่ฮวงจุ้ย ทุกวันอังคาร เวลา 22.30-23.00 น. ทางช่อง Amarin TV ร่วมกับ ภัณฑิลา ฟูกลิ่น, อาจารย์ธนวันต์ จิรเจริญเวศน์ (เริ่มวันอังคารที่ 19 มกราคม พ.ศ. 2564-ปัจจุบัน)
* **พ.ศ. 2564** : เผ็ดมันส์บันเทิง ทุกวันจันทร์ถึงวันศุกร์ เวลา 11.10 น. ทางช่อง 8 ร่วมกับ แอนนา ทีวีพูล, ณปภา ตันตระกูล, อรรณพ ทองบริสุทธิ์ (เริ่มวันจันทร์ที่ 8 มีนาคม พ.ศ. 2564-ปัจจุบัน)

** ออนไลน์ **
* **พ.ศ. 2564** : ตี่ลี่ฮวงจุ้ย Short note ทางช่อง YouTube:ตี่ลี่ ฮวงจุ้ย

## แหล่งข้อมูลอื่น
*  น้องใหม่คลับ
* หนังดี
* 

หมวดหมู่:บุคคลที่เกิดในปี พ.ศ. 2526
หมวดหมู่:นักแสดงอิสระชาวไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักร้องหญิงชาวไทย
หมวดหมู่:พิธีกรชาวไทย
หมวดหมู่:บุคคลจากโรงเรียนนวมินทราชินูทิศ เตรียมอุดมศึกษาพัฒนาการ
หมวดหมู่:บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
หมวดหมู่:บุคคลจากคณะนิเทศศาสตร์ จุฬาลงกรณ์มหาวิทยาลัย
หมวดหมู่:บุคคลจากกรุงเทพมหานคร
หมวดหมู่:นักแสดงหญิงชาวไทยในศตวรรษที่ 21
วันที่สูญหาย

**วันที่สูญหาย** นิยายวิทยาศาสตร์ ตีพิมพ์ครั้งแรกโดยสำนักพิมพ์มติชน แนวเสียดสี มุ่งเน้นไปที่ภาวะของตัวละครต่อสิ่งแวดล้อม เรื่องราวของชายหนุ่มผู้ต้องการลืมความทรงจำปวดร้าว แล้ววิทยาศาสตร์ก็สามารถทำในสิ่งที่เขาต้องการ ทว่าจะเกิดอะไรขึ้น เมื่อเขาได้รับรู้ในสิ่งที่ลืมเลือนไปแล้ว คำถามมากมายเกิดขึ้น ที่จริงแล้วมนุษย์คือความทรงจำ ตัวตนของเขาคือข้อมูลที่ถูกบันทึกเท่านั้นหรือไม่

หมวดหมู่:บันเทิงคดีแนววิทยาศาสตร์
ปลาดุกไฟฟ้ายักษ์

**ปลาดุกไฟฟ้ายักษ์** (; )  ปลาน้ำจืดในอันดับปลาหนังชนิดหนึ่ง อยู่ในวงศ์ปลาดุกไฟฟ้า (Malapteruridae) มีรูปร่างอ้วนป้อม ลำตัวยาว ครีบทั้งหมดสั้น ส่วนหัวมีลักษณะเรียวแหลม ช่องปากมีขนาดเล็ก  มีหนวดอยู่สามคู่รอบ ๆ ปาก ใช้รับสัมผัสหาอาหาร สีของลำตัวเป็นสีเทาหรือสีน้ำเงินอ่อนมีลายจุดสีดำอยู่ทั่วตัว  ใต้ท้องสีขาว

อาศัยอยู่ตามพื้นท้องน้ำในแหล่งน้ำนิ่ง โดยจะหลบอาศัยตามโพรงหิน โพรงไม้ และตามรากไม้จมน้ำต่าง ๆ สภาพเป็นน้ำขุ่นแสงส่องผ่านได้น้อย พบเฉพาะในทวีปแอฟริกาเท่านั้น เป็นปลาที่ไม่ค่อยจะเคลื่อนไหวและเคลื่อนไหวได้ช้า โดยกินสัตว์น้ำขนาดเล็กกว่าเป็นอาหาร โดยการช็อตด้วยกระแสไฟฟ้าและกลืนกินลงไปทั้งตัว เป็นปลาที่มีอัตราการเจริญเติบโตที่เร็วมาก นับเป็นปลาดุกไฟฟ้าชนิดที่ใหญ่ที่สุด ตัวที่ใหญ่ที่สุดพบยาวถึง 122 เซนติเมตร 

นิยมเลี้ยงเป็นปลาตู้สวยงาม 

## ดูเพิ่ม
* ปลาดุกไฟฟ้าแอฟริกา

## อ้างอิง

## แหล่งข้อมูลอื่น
* ข้อมูลและรูปปลาดุกไฟฟ้าปากเล็ก

วงศ์ปลาดุกไฟฟ้า
ดุกไฟฟ้าปากเล็ก
ดุกไฟฟ้าปากเล็ก
ปลาดุกไฟฟ้าแอฟริกา

**ปลาดุกไฟฟ้าแอฟริกา** (; ) ปลาน้ำจืดในอันดับปลาหนังชนิดหนึ่ง  อยู่ในวงศ์ปลาดุกไฟฟ้า (Malapteruridae)
## ลักษณะ
มีรูปร่างอ้วนป้อม ลำตัวยาว ลำตัวสีน้ำตาลหรือสีเขียวมะกอกมีลวดลายสีดำคล้ำกระจายอยู่ทั่วลำตัว  ใต้ท้องสีขาว ครีบทั้งหมดสั้น ส่วนหัวมีลักษณะมนกลม ช่องปากกว้าง ตามีขนาดเล็กมาก มีหนวดสามคู่อยู่รอบปากใช้สำหรับสัมผัสหาอาหาร ส่วนหางมีลายสีขาวคล้ายรูปพระจันทร์ครึ่งเสี้ยวอยู่กลางครีบหาง และมีแถบสีดำสลับขวาพาดอยู่บริเวณคอดหางเห็นได้ชัดเจน

## ความสามารถ
สามารถปล่อยกระแสไฟฟ้าได้สูงถึง 300 โวลต์ เพื่อป้องกันตัวและหาอาหาร พฤติกรรมเป็นปลาที่เคลื่อนไหวได้ช้าและมักจะกบดานอยู่นิ่ง ๆ ใต้พื้นท้องน้ำ มักหลบซ่อนอยู่ในโพรงไม้ใต้น้ำหรือตามกอสาหร่าย ขนาดโตเต็มที่ได้ถึง 1 เมตร พบเฉพาะในทวีปแอฟริกา ถูกใช้เป็นอาหารบริโภคในท้องถิ่นมาเป็นเวลาช้านาน และยังมีความสำคัญนิยมเลี้ยงเป็นปลาสวยงามอีก ซึ่งปลาดุกไฟฟ้าปากใหญ่จะพบมีขายในตลาดปลาสวยงามมากกว่าปลาดุกไฟฟ้าปากเล็ก (*M. microstoma*) ซึ่งเป็นปลาที่อยู่ในสกุลเดียวกัน แต่ว่าในสถานที่เลี้ยงจริง ๆ จะเติบโตได้ช้ากว่าปลาดุกไฟฟ้าปากเล็กมาก และมีขนาดเต็มที่ประมาณ 20 เซนติเมตร เท่านั้น

## อ้างอิง

## แหล่งข้อมูลอื่น
* ข้อมูลและรูปของปลาดุกไฟฟ้าปากใหญ่

วงศ์ปลาดุกไฟฟ้า
ดุกไฟฟ้าปากใหญ่
ดุกไฟฟ้าปากใหญ่
มติมหาชน

**มติมหาชน (Public opinion) ** คือ พฤติกรรมทางการเมืองของระบอบประชาธิปไตย แสดงออกถึงอุดมการณ์ อำนาจอธิปไตยของปวงชน ซึ่งได้รับการรับรองจากรัฐบาลว่าเป็นสิ่งที่ชอบด้วยกฎหมาย แต่ต้องเป็นไปในทางสันติไม่เกิดผลร้ายต่อผ้อื่น มติมหาชนเริ่มใช้เป็นครั้งแรกในประเทศฝรั่งเศส โดยรุสโซเป็นผู้ริเริ่มใช้คำนี้ มติมหาชนต่างจากการทำประชาพิจารณ์และประชามติตรงที่ว่า ประชาพิจารณ์และประชามติเป็นสิ่งที่ต้องทำก่อนประเด็นหรือโครงสร้างสาธารณะจะลงมือปฏิบัติ
## ดูเพิ่ม
* ประชาพิจารณ์
* ประชามติ

หมวดหมู่:การเมือง
หมวดหมู่:รัฐศาสตร์
หมวดหมู่:ปริมณฑลสาธารณะ
ศัลยศาสตร์ออร์โทพีดิกส์

thumb|ภาพต้นไม้บนหน้าปกหนังสือ ''Orthopaedia'' ของนิโกลาส์ แอนดรี หรือที่รู้จักว่า ต้นไม้ของแอนดรี (Andry tree) นิยมใช้เป็นสัญลักษณ์สากลของวิชาออร์โทพีดิกส์
**ศัลยศาสตร์ออร์โทพีดิกส์** หรือ **ออร์โทพีดิกส์** (ศัพท์บัญญัติราชบัณฑิตยสถาน) () (โดยทั่วไปมักสะกดว่า **ศัลยศาสตร์ออร์โธปิดิกส์** หรือ **ออร์โธปิดิกส์**  (ศัพท์ทางการ)) เป็นสาขาวิชาหนึ่งของวิชาศัลยศาสตร์ ที่เกี่ยวข้องกับกระดูก ข้อ เส้นเอ็น และกล้ามเนื้อต่างๆ ของร่างกาย ซึ่งในประเทศไทยแบ่งสาขาวิชาย่อยดังนี้

# การบาดเจ็บทางออร์โธปิดิกส์ (Orthopedic trauma)
# ศัลยศาสตร์ข้อสะโพกและข้อเข่า (Hip and knee surgery) หรือออร์โธปิดิกส์บูรณสภาพ (Adult reconstructive surgery)
# ศัลยศาสตร์ทางมือและจุลยศัลยศาสตร์ (Hand and microsurgery)
# เวชศาสตร์การกีฬา (Sports medicine)
# ศัลยศาสตร์เท้าและข้อเท้า (Foot and ankle surgery)
# เนื้องอกกระดูกและระบบเนื้อเยื่อเกี่ยวพัน (Musculoskeletal oncology)
# ศัลยศาสตร์กระดูกสันหลัง (Spine surgery)
# กุมารศัลยศาสตร์ออร์โธปิดิกส์ (Pediatric orthopedics)
# ออร์โธปิดิกส์ผู้สูงวัยและโรคกระดูกเมตาบอลิก (Orthogeriatrics and metabolic bone disorder)

## ศัลยแพทย์ออร์โทพีดิกส์
**ศัลยแพทย์ออร์โทพีดิกส์** (ศัพท์บัญญัติราชบัณฑิตยสถาน) () (โดยทั่วไปมักสะกดว่า **ศัลยแพทย์ออร์โธปิดิกส์** หรือ **แพทย์ออร์โธปิดิกส์** (ศัพท์ทางการ))  เป็นแพทย์เฉพาะทางสาขาหนึ่ง โดยทำการวินิจฉัยและดูแลรักษาด้วยการให้ยาหรือการผ่าตัดในความผิดปกติต่างๆ ที่เกี่ยวข้องกับกระดูก ข้อ เส้นเอ็น และกล้ามเนื้อต่างๆ ของร่างกาย ในภาษาไทยมีชื่อเรียกศัลยแพทย์ออร์โทพีดิกส์หลากหลายชื่อ  เช่น *"ศัลยแพทย์กระดูกและข้อ"* *"แพทย์กระดูกและข้อ"* *"หมอกระดูก"* หรือในวงการแพทย์ในประเทศไทยเรียกสั้นๆ ว่า *"หมอออร์โธฯ"*

ศัลยแพทย์ออร์โทพีดิกส์ในประเทศไทยต้องสำเร็จการศึกษาแพทยศาสตรบัณฑิต จากนั้นต้องผ่านการเพิ่มพูนทักษะและศึกษาต่อแพทย์ประจำบ้านสาขาออร์โธปิดิกส์ สำหรับผู้สำเร็จการศึกษาจะได้รับวุฒิบัตรแสดงความรู้ความชำนาญในการประกอบวิชาชีพเวชกรรม สาขาออร์โธปิดิกส์ ซึ่งรับรองและออกให้โดยแพทยสภา

## อ้างอิง


หมวดหมู่:การแพทย์เฉพาะทาง
หมวดหมู่:ศัลยกรรม
หมวดหมู่:ศัลยกรรมเฉพาะทาง
ธงชาติปากีสถาน

**ธงชาติปากีสถาน** มีลักษณะเป็นธงรูปสี่เหลี่ยมผืนผ้า กว้าง 2 ส่วน ยาว 3 ส่วน ภายในแบ่งเป็น 2 ส่วนตามแนวตั้ง ตอนต้นพื้นสีขาว กว้างเป็น 1 ใน 4 ส่วนของความยาวธง ส่วนที่เหลือเป็นพื้นสีเขียว ภายในมีรูปพระจันทร์เสี้ยวและดาวห้าแฉกสีขาว ธงนี้ออกแบบโดย ไซเอ็ด อาเมียร์ อุดดิน เก็ดวาอี (Syed Amir uddin Kedwaii) โดยอาศัยต้นแบบจากธงสันนิบาตมุสลิม (Muslim League)  สภาแห่งชาติปากีสถานได้ประกาศให้ใช้ธงนี้เป็นธงชาติ เมื่อวันที่ 11 สิงหาคม พ.ศ. 2490 ก่อนหน้าการประกาศเอกราชจากบริติชราชในวันถัดมา ในเพลงชาติปากีสถาน ได้กล่าวถึงธงชาติไว้ในชื่อ "ธงเดือนเสี้ยวและดาว" (ภาษาอูรดู: Parcham-e-Sitāra-o-Hilāl) 

พื้นสีเขียวในธงชาติ หมายถึงศาสนาอิสลาม อันเป็นศาสนาของชนส่วนใหญ่ในประเทศ  แถบสีขาวที่ต้นธง หมายถึงศาสนาอื่น ๆ ของชนกลุ่มน้อยต่าง ๆ ในปากีสถาน  รูปพระจันทร์เสี้ยวที่กลางธงหมายถึงความก้าวหน้า ส่วนดาวห้าแฉกสีขาวคือแสงสว่างและความรู้  ความหมายของธงโดยรวมจึงหมายถึงศาสนาอิสลาม โลกอิสลาม และสิทธิของชนกลุ่มน้อยผู้นับถือศาสนาอื่น  ธงชาติปากีสถานจะใช้ประดับในโอกาสสำคัญต่าง ๆ ของแต่ละปี เช่น วันสาธารณรัฐ (23 มีนาคม) และวันเอกราช (14 สิงหาคม) เป็นต้น 

เดิมธงชาติปากีสถานออกแบบโดย มูฮัมหมัด อาลี จินนาห์ ผู้ก่อตั้งประเทศปากีสถาน  ลักษณะเป็นธงพื้นสีเขียว กลางธงมีรูปจันทร์เสี้ยวและดาวสีขาว ใช้ในสันนิบาตมุสลิมทั่วอินเดีย (All-India Muslim League) ในฐานะเป็นสัญลักษณ์ของเป้าหมายในการตั้งรัฐเอกราชของชาวมุสลิม     แถบสีขาวได้ถูกเพิ่มเข้ามาในภายหลังเมื่อปากีสถานประกาศเอกราชในปี พ.ศ. 2490 เพื่อเป็นสัญลักษณ์แทนชนกลุ่มน้อยอื่น ๆ

## แบบธง
รายละเอียดของแบบธงชาติปากีสถานที่ถูกต้อง ซึ่งได้รับการรับรองจากสภาแห่งชาติปากีสถาน มีดังนี้

:"(ธงชาติปากีสถานเป็น) ธงสี่เหลี่ยมผืนผ้าพื้นสีเขียวเข้ม ยาว 3 ส่วน กว้าง 2 ส่วน มีแถบแนวตั้งสีขาวประดับไว้ที่ด้านคันธง  ในพื้นสีเขียวมีรูปจันทร์เสี้ยวและดาวห้าแฉกสีขาวอยู่ตรงกลาง  ความกว้างของแถบสีขาวเป็น 1 ใน 4 ส่วนของ (ความยาว) ธง และอยู่ติดกับคันธง  ส่วนที่เหลือ 3 ใน 4 ส่วนเป็นพื้นสีเขียวเข้ม  สำหรับสัดส่วนของรูปจันทร์เสี้ยวและดาวมีดังนี้:

: ให้วาดเส้นทแยงมุมจากมุมบนขวาของรูปสีเหลี่ยมสีเขียวมายังมุมล่างซ้ายของรูปนั้น จากนั้นกำหนดจุด 'A' และจุด 'B' ลงบนเส้นดังกล่าว  จุด 'A' มีระยะห่างจากมุมขวาบนและมุมซ้ายล่างของพื้นสีเขียวเท่ากัน ซึ่งก็คือตรงจุดกึ่งกลางรูปดังกล่าวพอดี  ส่วนจุด 'B' ให้มีระยะห่างจากมุมขวาบนของรูปสี่เหลี่ยมสีเขียวเป็น 13/20 ส่วนของความกว้างธง วาดวงกลมจากจุด 'A' และจุด 'B' โดยรัศมีวงกลมแต่ละวงนั้นยาว 1.1/4 ส่วนของความกว้างธง การวาดรูปดังกล่าวจะเป็นการสร้างรูปจันทร์เสี้ยวขึ้น สัดส่วนของรูปดาวห้าแฉกนั้น กำหนดขึ้นโดยการวาดวงกลมความกว้าง 1/10 ส่วนของความกว้างธง รูปดังกล่าวจะล้อมรูปดาวห้าแฉกนี้ไว้ ตำแหน่งรูปดาวนั้นให้ปลายด้านหนึ่งหันไปตามแนวเส้นทแยงมุมที่ตำแหน่งของโค้งใหญ่ของรูปจันทร์เสี้ยว เมื่อเสร็จแล้วให้ลบเส้นทแยงมุมออก"

อนึ่ง กระทรวงมหาดไทยของปากีสถานยังได้กำหนดขนาดธงสำหรับใช้ในกรณีต่างๆ ไว้ดังนี้

* สำหรับใช้ในพิธีการ ใช้ธงขนาด 21" x 14", 18" x 12", 10' x 6 2/3" หรือ 9" x 6 1/4"
* สำหรับใช้ประดับอาคาร ใช้ธงขนาด 6" x 4" หรือ 3" x 2"
* สำหรับใช้ในรถยนต์ ใช้ธงขนาด 12" x 8"
* สำหรับใช้ตั้งโต๊ะ ใช้ธงขนาด 10 1/4" x 8 1/4"
## การชักธงชาติในโอกาสสำคัญ

## ดูเพิ่ม
* ธงในประเทศปากีสถาน
* ตราแผ่นดินของปากีสถาน

## อ้างอิง

## แหล่งข้อมูลอื่น

* 
* 

ปปากีสถาน
หมวดหมู่:สัญลักษณ์ของประเทศปากีสถาน
เดอะวิว (วงดนตรี)

**เดอะวิว**  () เป็นวงอินดี้ร็อก 4 ชิ้นจากสก็อตแลนด์ ก่อตั้งเมื่อปี 2005 โดย A&R ของ 1965 Records 

เดอะวิวประกอบไปด้วย Kyle, Kieren, Peter และ Steve เมือง Dryburgh พวกเขาได้เซ็นกับ 1965 Records เมื่อต้นปี 2006 มี EP ชุดแรกออกมาเมื่อเดือนสิงหาคมปีที่แล้วคือ ‘Wasted Little DJ’, ซิงเกิลที่ 2 คือ ‘Superstar Tradesman’ (ตุลาคม) และซิงเกิล ‘Same Jeans’ ที่ไต่ไปอยู่ใน Top 5 ของ UK Singles Chart ในเวลาเพียง 3 สัปดาห์เท่านั้น

ต่อมาพวกเขาได้ออกอัลบั้ม *Hats Off To The Buskers* เมื่อเดือนมกราคมปี 2007 สามารถอยู่ในอันดับ 1 ของ UK Album Chart ตั้งแต่สัปดาห์แรก ในสก็อตแลนด์พวกเขาเปิดตัวอัลบั้มที่อันดับ 1 ในสัปดาห์แรก ทำให้เขาพวกเขาเป็นวงสก็อตวงแรกในรอบ 33 ปี (นับจากวงอย่าง The Bay City Rollers ในปี 1974) นิตยสารโรลลิงสโตนเขียนเกี่ยวกับอัลบั้ม *Hats Off To The Buskers* ของพวกเขาว่า  "เหตุผลที่เราควรจะมีชีวิตอยู่ต่อไปคือ ทุกปีจะต้องมีวงร็อคอังกฤษดีๆ ทำเพลงร็อคเจ๋งๆ ออกมาให้เราฟังเสมอ ร็อคอังกฤษจงเจริญ" และดิแอลเอไทม์เขียนไว้ว่า "เพลงสำหรับวัยรุ่นที่เท้าข้างหนึ่งอยู่บนเวทีร็อคของบริทพ็อพและพังก์ ส่วนอีกข้างบนฟลอร์เต้นรำ" 

ส่วนทางด้านแนวเพลง แอลเอวีกลี เขียนไว้ว่า "The View ผสมจังหวะและสไตล์เข้าด้วยกัน จากพังก์จนถึงสกา จนถึงอะคูสติกกับฮาร์โมนิก้า และสิ่งที่เยี่ยมที่สุดของพวกเขาก็คือความสามารถ และความเต็มใจที่จะอ่อนข้อลงในบางเพลง นี่คือ Paul Weller และ Pearl Jam ในวัยหนุ่ม"

## อ้างอิง
* The View - Hats Off To The Buskers  

หมวดหมู่:กลุ่มดนตรีสัญชาติสกอตแลนด์
หมวดหมู่:กลุ่มดนตรีอินดี้ร็อกสหราชอาณาจักร
เพนนี

**เพนนี** () เป็นหน่วย**เงิน**ย่อยสุดในหลายประเทศทั่วโลก

เพนนีถูกผลิตครั้งแรกที่สหราชอาณาจักรในปี ค.ศ. 1971

thumb|เหรียญเพนนีในประเทศกานา

* ในสหราชอาณาจักร เหรียญเพนนีเริ่มผลิตตั้งแต่ปี ค.ศ. 1971 โดย 100 เพนนีมีค่า 1 ปอนด์สเตอร์ลิง
* ในสหรัฐอเมริกา เหรียญเพนนีเรียกว่า เซนต์ (cent, ¢) โดย 100 เซนต์มีค่า 1 ดอลลาร์สหรัฐ

หมวดหมู่:สกุลเงิน
เอ็ดก้าร์ แอลลแลน โป

**เอ็ดการ์ แอลแลน โป** () 19 มกราคม ค.ศ
9- 7 ตุลาคม ค.ศ. 1849 นักเขียนชาวอเมริกันผู้เขียนเรื่องนิยายสืบสวนเรื่องแรกของโลกคือเรื่องสั้นชื่อ **[[ฆาตกรรมที่ถนนมอร์ก]]** () ทำให้เขาได้รับยกย่องให้เป็น**บิดาแห่งรหัสคดี**

โป พร้อมกับงานเขียนที่เขาเรียกว่า **[[ตรรกนิยาย]]** และ แชฟวาลีส์ เซ. โอกุสต์ ดูแป็ง-ตัวเอกของเรื่อง ได้ร่วมกันสถาปนานิยายสืบสวนในฐานะวรรณกรรมที่เป็นเอกเทศอีกตระกูลหนึ่ง โปเป็นนักเขียนคนแรกที่สร้างตัวละครให้มีบทบาทหรือความสามารถสำคัญอยู่ที่การค้นหาความจริงซึ่งถูกปิดบังซ่อนเร้น โอกุสต์ ดูแป็ง นักสืบคนแรกในโลกวรรณกรรมปรากฏบทบาทต่อมาในเรื่องสั้นอีก 2 เรื่อง

โปสร้างสัญนิยมอันเป็นพื้นฐานของนิยายสืบสวนไว้หลายอย่าง ที่เห็นได้ชัดคือนักสืบผู้ฉลาดปราดเปรื่อง, ปริศนาห้องปิดตาย, และตำรวจที่เงอะงะงุ่มง่าม การแสดงเงื่อนงำทั้งหมดให้ปรากฏในเรื่องแต่ใช้มุมมองเบนความสนใจของผู้อ่านไปที่อื่นจนค้นไม่พบความจริงก็เป็นสัญนิยมอีกอย่างของโป เขายังริเริ่มวิธีการให้คู่หูนักสืบเป็นผู้บรรยายเรื่องและวางรูปแบบของนักสืบเก้าอี้นวม สัญนิยมเหล่านี้กลายเป็นขนบที่นักเขียนรหัสคดีรุ่นหลังยึกถือเป็นแบบอย่าง และบ้างก็ปรับเปลี่ยนให้เหมาะกับยุคสมัย วรรณกรรมตระกูลนี้จึงได้รับความนิยมเพิ่มขึ้น
ธงชาติเอริเทรีย

**ธงชาติเอริเทรีย** (, ) มีลักษณะเป็นธงสี่เหลี่ยมผืนผ้า กว้าง 1 ส่วน ยาว 2 ส่วน ที่ด้านค้นธงมีรูปสามเหลี่ยมสีแดง ฐานกว้างเท่ากับความกว้างธง และความยาวของรูปนั้นยาวเท่ากับความยาวธงพอดี ภายในรูปนั้นมีพวงมาลัยล้อมต้นมะกอกสีเหลืองซึ่งมีใบ 14 ใบ พื้นที่ส่วนที่เหลือซึ่งถูกแบ่งเป็น 2 ส่วนด้วยรูปสามเหลี่ยมแดง ประกอบด้วยส่วนบนเป็นพื้นสีเขียว และส่วนล่างเป็นพื้นสีฟ้า  เริ่มใช้เป็นธงชาติอย่างเป็นทางการเมื่อวันที่ 5 ธันวาคม พ.ศ. 2538

แบบของธงนี้มาจากธงของกลุ่มแนวร่วมปลดปล่อยประชาชนเอริเทรีย (Eritrean People's Liberation Front) ซึ่งมีลักษณะที่เหมือนกันกับธงชาติเอริเทรียเกือบทุกประการ ผิดกันแต่ว่าในรูปสามเหลี่ยมสีแดงนั้นเป็นรูปดาวห้าแฉกสีเหลือง อนึ่ง สัญลักษณ์พวงมาลัยมีต้นมะกอกนี้เริ่มปรากฏในธงชาติเอริเทรียตั้งแต่ พ.ศ. 2495 โดยลักษณะธงในขณะนั้นแตกต่างจากที่ใช้ในปัจจุบันมาก

## ความหมาย
ความหมายของสัญลักษณ์ต่างๆ ที่ปรากฏบนธงชาติ มีดังนี้
* สีเขียว หมายถึงความอุดมสมบูรณ์ของประเทศ โดยเฉพาะอย่างยิ่งการทำเกษตรกรรม
* สีฟ้า หมายถึงมหาสมุทร
* สีแดง หมายถึงเลือดของผู้สละชีพในสงครามเรียกร้องเอกราช
* รูปสามเหลี่ยมในธงชาติ หมายถึง เอริเทรียจะมุ่งหน้าสู่สันติภาพ และจะไม่มีการนองเลือดของชนในชาติอีกต่อไป

## ธงชาติในอดีต

File:Flag_of_Eritrea_(1952-1961).svg|ค.ศ. 1952 ถึง 1962 (อัตราส่วน 2:3)
File:Flag_of_Eritrea_(1993-1995).svg|ค.ศ. 1993 ถึง 1995 (อัตราส่วน 2:3)
File:Presidential standard of Eritrea.svg|ธงประธานาธิบดี (อัตราส่วน 1:2)
File:Flag of the EPLF.svg|ธงกลุ่ม EPLF
File:Flag of Eritrea.svg|ตั้งแต่ ค.ศ. 1995 (อัตราส่วน 1:2)


## อ้างอิง

## แหล่งข้อมูลอื่น

* 

อเอริเทรีย
หมวดหมู่:สัญลักษณ์ของประเทศเอริเทรีย
เออเวนเจอรส์

**เออเวนเจอรส์** () มีการสะกด **อเว็นเจอร์ส ,อเวนเจอร์ส** สามารถหมายถึง
* **[[ดิอเว็นเจอร์ส (The Avengers)]]** หรือ **[[ขวัญใจสายลับ]]**  ภาพยนตร์ชุดสายลับอังกฤษ ปี ค.ศ. 1965-1967 
* **[[คู่อเวนเจอร์ส ฝ่าพลังเหนือโลก]]** (The Avengers) ภาพยนตร์สร้างใหม่ปี 1998 ดัดแปลงจากภาพยนตร์ชุด นำแสดงโดยเรล์ฟ ไฟนส์ อูมา เธอร์แมน และฌอน คอนเนอรี
* **[[ดิ อเวนเจอร์ส]]** (The Avengers) ภาพยนตร์อเมริกันแอคชั่นดัดแปลงจากมาร์เวลคอมิกส์  ปี 2012
* **[[อเวนเจอร์ส (หนังสือการ์ตูน)]]** การ์ตูนสร้างโดยมาร์เวลคอมิกส์
นาลส์บาร์กลีย์

**นาลส์บาร์กลีย์** () เป็นกลุ่มดนตรีสองนักดนตรี เจ้าของรางวัลแกรมมี่ ประกอบด้วยสมาชิกคือ Cee-Lo แร็ปเปอร์ และโปรดิวเซอร์ที่ชื่อ Danger Mouse ที่เคยโปรดิวซ์อัลบั้มให้ Gorillaz ซึ่งเป็นอัลบั้มที่ได้รับรางวัลแกรมมี่มาแล้ว

ซิงเกิ้ลดังของพวกเขา "Crazy" ที่ขึ้นอันดับ 1 UK Chart ยาวนานกว่า 9 สัปดาห์ ทำลายสถิติเพลงที่ติดอันดับ 1 ยาวนานที่สุดในรอบ 22 ปี พวกเขาได้รับรางวัล Grammy Award : Best Urban/Alternative Performance และ Best Alternative Music Album , Best Song "Crazy” และ the Future Sounds award จาก MTV Europe Music Awards 2006 และ BET Award 2007 สาขา Best Group

อัลบั้มชุดที่สองชื่อ *The Odd Couple*

## ผลงาน
* *St. Elsewhere* (2006) - US #4 (Platinum), UK #1
* *The Odd Couple* (2008)- US #12 (U.S. Sales: 143,382), UK #19, SWE #59

## อ้างอิง

หมวดหมู่:กลุ่มดนตรีสัญชาติอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:กลุ่มดนตรีที่ก่อตั้งในปี พ.ศ. 2547
หมวดหมู่:กลุ่มดนตรีจากรัฐจอร์เจีย
หมวดหมู่:กลุ่มดนตรีออลเทอร์นาทิฟ
หมวดหมู่:กลุ่มดนตรีโซลสัญชาติอเมริกัน
หงส์เหนือมังกร

**หงส์เหนือมังกร** เป็นนวนิยายไทยของวิศวนาถ ถูกนำไปสร้างเป็นละครโทรทัศน์ ออกอากาศทางช่อง 5 เมื่อปี พ.ศ. 2543 นำแสดงโดย นพพล โกมารชุน, มาช่า วัฒนพานิช, และ ศักดิ์สิทธิ์ แท่งทอง ออกอากาศครั้งแรกเมื่อวันที่ 3 มีนาคม พ.ศ. 2543 - 28 เมษายน พ.ศ. 2543 โดยมีภาคต่อชื่อว่า มังกรเดียวดาย ในปี พ.ศ. 2547 และในปี พ.ศ. 2560 ทางช่อง 7 นำบทประพันธ์มาสร้างในรูปแบบละครโทรทัศน์อีกครั้ง นำแสดงโดย กฤตฤทธิ์ บุตรพรม, เมลดา สุศรี, อาทิตย์ ตั้งวิบูลย์พาณิชย์ ชยพล บุนนาค โดยจะเริ่มออกอากาศตอนแรกวันอังคารที่ 28 พฤศจิกายน พ.ศ. 2560-16 มกราคม พ.ศ. 2561 ต่อจากละครนายฮ้อยทมิฬ

## นักแสดง

## เพลงประกอบ

### พ.ศ. 2543
หงส์เหนือมังกร ร้องโดย นันทิดา แก้วบัวสาย

ไม่เหลือใคร ร้องโดย มาช่า วัฒนพานิช

### พ.ศ. 2560
ยิ่งสูงยิ่งหนาว ร้องโดย หฤทัย ม่วงบุญศรี

ไม่มีตรงกลาง ร้องโดย เมลดา สุศรี

ไม่มีตรงกลาง(Version 2) ร้องโดย กฤตฤทธิ์ บุตรพรม 

## แหล่งข้อมูลอื่น
* ละครหงส์เหนือมังกร 
* เรื่องย่อละครหงส์เหนือมังกร | ช่อง 7
* เรื่องย่อละครหงส์เหนือมังกร | Bugaboo.TV 
* เรื่องย่อ หงส์เหนือมังกร : ออนไลน์ไอดอล 
* เรื่องย่อ หงส์เหนือมังกร 2560 : kapook.com
* http://www.exact.co.th 
* 
* เรื่องย่อละครหงส์เหนือมังกร : gossipstar.mthai.com
* เรื่องย่อละครหงส์เหนือมังกร 2560 (mgronline.com)

หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2560
หมวดหมู่:ละครโทรทัศน์ช่อง 5
หมวดหมู่:ละครโทรทัศน์ทางสถานีโทรทัศน์ช่อง 7 เอชดี
หมวดหมู่:ละครโทรทัศน์โดยเอ็กแซ็กท์และซีเนริโอ
หมวดหมู่:ละครโทรทัศน์ไทยในปี พ.ศ. 2543
อุดมการณ์

**อุดมการณ์** (; ) เป็นกลุ่มของความเชื่อหรือปรัชญาที่บุคคลหรือกลุ่มบุคคลยึดถือ โดยเฉพาะยึดถือเป็นเหตุผลที่ไม่ได้เป็นญาณวิทยาบริสุทธิ์, in which "practical elements are as prominent as theoretical ones." อุดมการณ์ในอดีตนั้นใช้ในทฤษฎีและนโยบายทางเศรษฐศาสตร์, การเมือง หรือศาสนา ในธรรมเนียมที่ย้อนกลับไปถึงคาร์ล มาคส์และฟรีดริช เอ็งเงิลส์ งานเขียนในยุคใหม่ ๆ นิยมใช้มันในทางประณามและวิจารณ์มากกว่า

คำว่า Ideology นั้นริเริ่มขึ้นโดย Antoine Destutt de Tracy ปราชญ์ชนชั้นปกครองและนักปรัชญาชาวฝรั่งเศส เมื่อปี ค.ศ. 1796 โดยให้นิยามว่าเป็น "ศาสตร์แห่งแนวคิด" (science of ideas) เพื่อพัฒนาระบบเหตุผลของแนวสำหรับต่อต้านแรงผลักดันซึ่งไร้เหตุผลของฝูงชน ในมุมมองทางรัฐศาสตร์ คำนี้ถูกใช้ในเชิงอธิบาย มากกว่าที่จะใช้สื่อถึงระบบความเชื่อทางการเมือง

## อ้างอิง

หมวดหมู่:ปรัชญาการเมือง
หมวดหมู่:สังคมวิทยา
หมวดหมู่:สำนักคิด
หมวดหมู่:การเมือง
ประสาทวิทยา

thumb|120px|Jean-Martin Charcot

**ประสาทวิทยา** () เป็นการแพทย์เฉพาะทางที่เกี่ยวข้องกับความผิดปกติของระบบประสาท กล่าวคือเกี่ยวข้องกับการวินิจฉัยและรักษาโรคที่จัดว่าเกี่ยวข้องกับระบบประสาทกลาง, ระบบประสาทนอกส่วนกลาง และระบบประสาทอิสระ รวมทั้งหลอดเลือด เนื้อเยื่อปกคลุม และอวัยวะที่ประสาทสั่งการ เช่น กล้ามเนื้อ แพทย์ผู้เชี่ยวชาญด้านประสาทวิทยาจะได้รับการฝึกเพื่อการสืบค้น, การวินิจฉัย และรักษาความผิดปกติของระบบประสาท

## อ้างอิง


หมวดหมู่:การแพทย์เฉพาะทาง
ชนินทร์ รุ่งแสง

**ชนินทร์ รุ่งแสง** (เกิด 19 กันยายน พ.ศ. 2509) อดีตรองเลขาธิการพรรคประชาธิปัตย์ อดีตสมาชิกสภาผู้แทนราษฎรกรุงเทพมหานคร อดีตรองประธานสภากรุงเทพมหานคร 2 สมัย

## ประวัติ
ชนินทร์ เกิดเมื่อวันที่ 19 กันยายน พ.ศ. 2509 ที่เขตบางกอกน้อย กรุงเทพมหานคร เป็นบุตรนายชวลิต รุ่งแสง อดีตสมาชิกวุฒิสภา กับนางสุวิมล รุ่งแสง และเป็นหลานชนะ รุ่งแสง อดีตรองหัวหน้าพรรคประชาธิปัตย์ ด้านครอบครัวสมรสกับนางภคนันท์ รุ่งแสง (สกุลเดิม: เสนาขันธ์) บุตรสาวพลตำรวจตรี อนันต์ เสนาขันธ์ กับผู้ช่วยศาสตราจารย์ สุนันท์ เสนาขันธ์

สำเร็จการศึกษาจากโรงเรียนสวนกุหลาบวิทยาลัย รุ่น 102 สำเร็จการศึกษาระดับปริญญาตรี คณะบริหารธุรกิจ จากมหาวิทยาลัยกรุงเทพ และระดับปริญญาโท คณะรัฐศาสตร์ จากมหาวิทยาลัยเกษตรศาสตร์

## การทำงาน
ชนินทร์ เริ่มเข้าสู่เวทีการเมืองท้องถิ่น ในสังกัด พรรคประชากรไทย โดยได้รับการสนับสนุนจากชวลิต รุ่งแสง อดีตสมาชิกวุฒิสภาผู้เป็นบิดา ที่เป็นนักการเมืองสังกัดพรรคประชากรไทย ชนินทร์ได้รับเลือกตั้งเป็นสมาชิกสภากรุงเทพมหานคร เขตบางกอกน้อย เมื่อปี พ.ศ. 2537 ขณะมีอายุ 27 ปี

ต่อมาชนินทร์ ลงสมัครรับเลือกตั้ง สก. ในพื้นที่เดิม ได้เป็น สก. สังกัดพรรคประชากรไทย ติดต่อกัน 3 สมัย เคยเป็นประธานกรรมการเศรษฐกิจการคลัง สภา กทม. ต่อมาได้ดำรงตำแหน่ง รองประธานสภา กทม. 2 วาระ คือปี พ.ศ. 2545-2547 และ 2547-2549 และได้รับความไว้วางใจจากสมัคร สุนทรเวช อดีตหัวหน้าพรรคประชากรไทย ขณะดำรงตำแหน่งรองนายกรัฐมนตรี ให้เป็นที่ปรึกษารองนายกรัฐมนตรี 

ชนินทร์ ทำงานในสภา กทม. นานถึง 12 ปี แม้จะอยู่พรรคประชากรไทย แต่ได้ร่วมทำงานกับ สก. สังกัดพรรคประชาธิปัตย์ ในการทำงานตั้งแต่ปี พ.ศ. 2545 ต่อมาเมื่อพรรคประชากรไทยลดบทบาททางการเมืองลง จึงได้รับการชักชวนให้เข้าร่วมงานกับพรรคประชาธิปัตย์ และได้ร่วมงานกับอภิรักษ์ โกษะโยธิน ผู้ว่าราชการกรุงเทพมหานคร ในตำแหน่งโฆษกกรุงเทพมหานคร และที่ปรึกษาผู้ทรงคุณวุฒิของผู้ว่าราชการกรุงเทพมหานคร

ในการเลือกตั้ง 23 ธันวาคม พ.ศ. 2550 ชนินทร์ เข้าสู่การเมืองระดับประเทศ โดยลงสมัครรับเลือกตั้งเป็นสมาชิกสภาผู้แทนราษฎร กรุงเทพมหานคร เขต 12 ร่วมทีมกับองอาจ คล้ามไพบูลย์ และรัชดา ธนาดิเรก สามารถชนะเลือกตั้งยกทีม ต่อมาในการเลือกตั้ง พ.ศ. 2554 จึงได้รับเลือกตั้งเป็น สส.อีก 1 สมัย

ในปี 2562 เขาลงสมัคร สส.แบบบัญชีรายชื่อ พรรคประชาธิปัตย์ ลำดับที่ 54 แต่ไม่ได้รับเลือกตั้ง

### ธุรกิจ
ชนินทร์ และภรรยา มีกิจการร้านหนังสือของครอบครัว คือ "**ร้านบุ๊กมาร์ค**" (Bookmark) เป็นร้านหนังสือขนาดใหญ่ 2 ชั้น ตั้งอยู่ที่อาคาร The ThirdPlace Bangkok กลางซอยทองหล่อ ร้านหนังสือนี้บังเอิญชื่อพ้องกับอภิสิทธิ์ เวชชาชีวะ หัวหน้าพรรคประชาธิปัตย์ ที่มีชื่อเล่นว่า "มาร์ค" และชนินทร์ รุ่งแสง ยังมีตำแหน่งเป็นกรรมการอิสระ และประธานกรรมการตรวจสอบ บริษัท เมเจอร์ ดีเวลลอปเม้นท์ จำกัด (มหาชน)

## รางวัลเกียรติยศ
* ศิษย์เก่าดีเด่น มหาวิทยาลัยกรุงเทพ ปี พ.ศ. 2538

## เครื่องราชอิสริยาภรณ์

## อ้างอิง

หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:สมาชิกสภากรุงเทพมหานคร
หมวดหมู่:พรรคประชากรไทย
หมวดหมู่:นักการเมืองพรรคประชาธิปัตย์
หมวดหมู่:บุคคลจากคณะบริหารธุรกิจ มหาวิทยาลัยกรุงเทพ
หมวดหมู่:บุคคลจากคณะสังคมศาสตร์ มหาวิทยาลัยเกษตรศาสตร์
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากเขตบางกอกน้อย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
สมาพันธรัฐ

**สมาพันธรัฐ** () เป็นศัพท์การเมืองสมัยใหม่ หมายถึง การรวมกันของหน่วยการเมืองเป็นการถาวรเพื่อให้มีการเคลื่อนไหวร่วมกันตามหน่วยอื่น สมาพันธรัฐตามปกติก่อตั้งขึ้นโดยสนธิสัญญา แต่ภายหลังมักก่อตั้งขึ้นจากการเห็นชอบรัฐธรรมนูญร่วมกัน สมาพันธรัฐมีแนวโน้มสถาปนาขึ้นเพื่อจัดการกับปัญหาร้ายแรง เช่น การป้องกัน การระหว่างประเทศหรือสกุลเงินร่วม โดยมีรัฐบาลกลางที่ถูกกำหนดให้จัดหาการสนับสนุนแก่สมาชิกทั้งหมด 

ธรรมชาติความสัมพันธ์ระหว่างรัฐซึ่งประกอบขึ้นเป็นสมาพันธรัฐนั้นแตกต่างกันมาก เช่นเดียวกับความสัมพันธ์ระหว่างรัฐสมาชิก รัฐบาลกลางและการกระจายอำนาจให้รัฐต่าง ๆ ก็มีแตกต่างกันเช่นกัน สมาพันธรัฐอย่างหลวมบางแห่งคล้ายคลึงกับองค์การระหว่างรัฐบาล ขณะที่สมาพันธรัฐอย่างเข้มอาจเหมือนสหพันธรัฐ

## อ้างอิง

หมวดหมู่:ระบอบการปกครอง

หมวดหมู่:ระบบการเมือง